
Pähklimäe tn 3d maaüksuse
munitsipaalomandisse taotlemine
ja sihtotstarbe määramine 

1. Asjaolud ja menetluse käik 
Narva Linnavolikogu 25.11.2010.a otsusega nr 181 on kehtestatud Pähklimäe 3, 3a ja Pähklimäe 5 maa-ala detailplaneering, mille alusel moodustatakse maaüksus pindalaga 4977 m2 ja sihtotstarbega sotsiaalmaa  –  üldkasutatav maa. Linnavalitsuse 06.04.2011a korraldusega nr 336-k maaüksusele määratud aadress Pähklimäe tn 3d.
Antud maa-ala hooldab Linnavara- ja Majandusamet. Linnavara- ja Majandusamet 19.10.2009.a kirjaga 
nr 2-6/4114 taotleb moodustada haljasalade inventariseerimiseks ja passistamiseks katastriüksused.

Tegevus “Puhketsoonide ja tänavate korrastamine“ on sisse kantud Narva linna arengukavasse 2008-2015 (strateegiline eesmärk 1.2: elukeskkonna infrastruktuur on parandatud, tegevussuund 1.2.1, ülesande 1.2.1.2).

Vastavalt Vabariigi Valitsuse 23.10.2008 määruse nr 155 „Katastriüksuse sihtotstarvete liigid ja nende määramise kord” § 4 punktile 3 kohalik omavalitsus võtab vastu katastriüksuse sihtotstarbe määramise otsuse.

Vabariigi Valitsuse 02.06.2006.a määruse „Maa munitsipaalomandisse andmise kord“ § 6 lõige 1 kohaselt kohaliku omavalitsuse volikogu vastava otsuse alusel koostatud maa munitsipaalomandisse andmise taotluse esitab linnavalitsus maa munitsipaalomandisse andmise otsustajale.

2. Õiguslikud alused
2.1 Kohaliku omavalitsuse korralduse seaduse § 22 lõike 1 punkti 37  kohaselt kuuluvad volikogu 
       ainupädevusse muud seadusega antud küsimused.

2.2 Maareformi seaduse § 25 lõige 1 sätestab, et munitsipaalomandisse antakse tasuta Maareformi seaduse 
      paragrahvis 28 nimetatud maa. 

2.3 Maareformi seaduse § 28 lõike 1 punkti 4 kohaselt antakse linna omandisse sotsiaalmaa.

2.4 Juhindudes Maakatastriseaduse § 18 lõikest 6, Vabariigi Valitsuse 02.06.2006.a määrusest nr 133 “Maa 
      munitsipaalomandisse andmise kord”, Vabariigi Valitsuse 23.10.2008 määrusest nr 155 „Katastriüksuse 
      sihtotstarvete liigid ja nende määramise kord” ning Narva Linnavolikogu 21.10.2010 otsusega nr 143  

      kehtestatud Narva linna tööstuspiirkonna linna osa üldplaneeringust.

3. Otsus
3.1 Taotleda Narva linna munitsipaalomandisse Pähklimäe tn 3d maaüksus (lisa1), ligikaudse 
       pindalaga 4 977 m2.

3.2 Määrata Pähklimäe tn 3d maaüksusele katastriüksuse sihtotstarbeks sotsiaalmaa – üldkasutatav maa   

      (017;Üm).

4. Rakendussätted

4.1 Linnavalitsusel esitada maavanemale Pähklimäe tn 3d maaüksuse munitsipaliseerimiseks taotlus koos 
      kõigi vajalike lisamaterjalidega.

4.2 Maavanema jaatava vastuse korral moodustada linnavalitsusel Pähklimäe tn 3d katastriüksus, kinnitada 
      piirid ja esitada katastritoimik registreerimiseks Maa-ameti Ida-Viru katastribüroosse.

4.3 Otsus jõustub teatavakstegemisest.

4.4 Otsust on võimalik vaidlustada Tartu Halduskohtu Jõhvi kohtumajas 30 päeva jooksul alates  
      jõustumisest.

